Nafarroako Parlamentuko Mahaiak, 2018ko apirilaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Miguel Nuin Moreno jaunak aurkeztutako gaurkotasun handiko galdera, Nafarroako Gobernuak gizarte-eragileekin Enplegu Plan berri bat negoziatu eta adosteko daukan borondateari eta aurreikuspenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko apirilaren 27an

Lehendakaria: Ainhoa Aznárez Igarza

GALDERAREN TESTUA

Izquierda-Ezkerrako foru parlamentarien elkarteko eledun José Miguel Nuin Moreno jaunak, Legebiltzarreko Erregelamenduan ezarritakoaren babesean, gaurkotasun handiko honako galdera egiten du, Nafarroako Gobernuko lehendakariak heldu den maiatzaren 3ko Osoko Bilkuran ahoz erantzun dezan.

– Nafarroako Gobernuak zer borondate eta aurreikuspen darabil gizarte-eragileekin (enpresaburuak eta sindikatuak) enplegu plan berri bat negoziatu eta hitzartzeari dagokionez?

Iruñean, 2018ko apirilaren 24an

Foru parlamentaria: José Miguel Nuin Moreno